ཧྭ་གོ་ཧྥིན།༡༩༧༦ལོའི་ཟླ་༤ཚེས་༧ཉིན།དབུས་ཆབ་སྲིད་ཅུས་ཀྱི་ཚོགས་འདུའི་སྟེང་ཧྭ་གོ་ཧྥིན་སྲིད་བློན་དུ་བསྐོས་པ་དང༌།མའོ་ཡི་འདོད་འདུན་ལྟར་ཏིན་ཞའོ་ཕིན་གྱི་དམར་ཤོག་ཚོགས་མིའི་ཐོབ་ཐང་གཅིག་པུ་རང་སོར་བཞག་སྟེ་གོ་གནས་ཡོངས་རྫོགས་མེད་པར་བཟོས།ཟླ་༩ཚེས་༩ཉིན་མའོ་ཙེ་ཏུང་དབུགས་ཀྱི་རྒྱུ་བ་ཆད།མའོ་ཤི་ཁར་ཧྭ་གོ་ཧྥིན་ལ་སྔོན་མའི་བྱེད་སྟངས་ལྟར་གྱིས་ཞེས་ཁ་ཆེམས་བཞག་པ་དང༌།དེ་སྔ་ཁྱོད་ཀྱིས་བྱ་བ་བསྒྲུབས་ན་ངའི་སེམས་བདེ་ཞེས་བརྗོད་པའི་ཆེས་མཐོའི་མཛུབ་སྟོན་འདི་འཕྱར་ནས་དབུས་གཞུང་གི་དབང་ཆ་བདག་གིར་བཟུང༌།